सर अहमद सलमान रुश्दी (जनम 19 जून 1947) भारतीय मूल के ब्रिटिश लेखक बाड़ें। इनके दूसरा उपन्यास मिडनाईट चिल्ड्रेन (1981) के 1981 में बुकर पुरस्कार मिलल आ एह पुरस्कार के बिजेता उपन्यासन में सभसे बेहतरीन होखे के उपलब्धी भी गिनावल गइल। इनके लिखल जादातर उपन्यास भारतीय उपमहादीप के परिवेश में कहानी वाला होखे लें। इनका उपन्यासन में जादुई यथार्थवाद आ इतिहासी गल्प के मिलजुल रूप होला। पच्छिमी आ पूरबी संभ्यता के बीचा में कनेक्शन, डिजरप्शन इत्यादि इनके कथा के बिसय होला।